શિક્ષણમાં ટૅક્નોલોજીના ઉપયોગની હિમાયત કરતા વડાપ્રધાન લખે છે કે હું ટૅક્નોલોજીને એક સકારાત્મક શક્તિના રૂપમાં જોઉ છું. અંગત વાત કરું તો ટૅક્નોલોજીના ઉપયોગથી મને ઘણો લાભ થયો છે. હું ટૅક્નોલોજીનો ઉપયોગ માત્ર શાસનમાં જ નહીં, પરંતુ દેશવાસીઓ સાથે નિયમિત સંવાદ માટે પણ કરું છું. જોકે આ હિમાયત સાથે શીખ આપી છે કે ટૅક્નોલોજીના ઉપયોગમાં સંતુલન બહુ જરૂરી છે. ટૅક્નોલોજીનું આકર્ષણ તો ઠીક છે, પરંતુ તેની લત લાગી જાય તો તે નુકસાનકારક છે. એટલે ટૅક્નોલોજીનો ઉપયોગ સંયમ અને સમજદારીપૂર્વક કરવો. પ્લે ગ્રાઉન્ડ પર પ્લે સ્ટેશન હાવી ન થઈ જાય.